Každá bezpečnostná IP kamera, ktorá poskytuje možnosť ukladania záznamu na SD kartu, podporuje rozdielne kapacity kariet. Najlacnejšie modely podporujú karty len do veľkosti 32 GB, tie drahšie vám umožnia záznam na karty s kapacitou 256 GB a viac. Keďže video záznam je súbor s veľkou kapacitou, väčšina kamier funguje tak, že po naplnení karty sa vymaže najstarší záznam, čím sa vytvorí priestor pre nový. Kamery sú od výroby nastavené tak, aby ukladali záznam len vtedy, keď sa deteguje pohyb alebo zvuk, čím sa eliminuje neustále nahrávanie. Samozrejme, výrobcovia ponúkajú aj možnosť nastaviť si nepretržité nahrávanie.